title: 2010/400/: Az Európai Unió tagállamai kormányképviselőinek határozata ( 2010. július 8. ) a Törvényszék bíráinak kinevezéséről

text:
               20.7.2010

               HU

               Az Európai Unió Hivatalos Lapja

               L 186/29

         AZ EURÓPAI UNIÓ TAGÁLLAMAI KORMÁNYKÉPVISELŐINEK HATÁROZATA
   (2010. július 8.)
   a Törvényszék bíráinak kinevezéséről
   (2010/400/EU)
   AZ EURÓPAI UNIÓ TAGÁLLAMAINAK KORMÁNYKÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   mivel:

               (1)

               A szerződések rendelkezéseinek értelmében háromévenként részben meg kell újítani a Törvényszék bírói karát. A 2010. szeptember 1. és 2016. augusztus 31. közötti időszakra a Törvényszék tizennégy bíráját kellett kinevezni.

               (2)

               A tagállamok kormányképviselőinek konferenciája 2010. június 23-án kinevezte a Törvényszék tíz bíráját a fenti időszakra (1).

               (3)

               A törvényszéki bírói kar részleges megújításának teljes végrehajtásához a tagállamok kormányainak a még betöltetlen négy helyre is ki kell nevezniük a bírákat.

               (4)

               Az érintett tagállamok kormányai CZÚCZ Ottó, a Törvényszék bírája megbízatásának megújítását, valamint Marc van der WOUDE kinevezését javasolták. Az Európai Unió működéséről szóló szerződés 255. cikke által létrehozott bizottság véleményt nyilvánított a fenti két jelöltnek a törvényszéki bírói feladatok ellátására való alkalmasságáról. Noha CZÚCZ Ottó jelentkezése korábban visszavonásra került, az érintett tagállam kormánya nemrég jelezte, hogy őt javasolja a Törvényszék bírói megbízatásának újbóli betöltésére.

               (5)

               Ezért ki kell nevezni a Törvényszék két bíráját a 2010. szeptember 1. és 2016. augusztus 31. közötti időszakra; a még betöltendő két hely esetében a bírák kinevezésére egy későbbi időpontban kerül sor,

         ELFOGADTÁK EZT A HATÁROZATOT:
   1. cikk
   A 2010. szeptember 1. és 2016. augusztus 31. közötti időszakra az alábbi személyeket kinevezik a Törvényszék bíráivá: CZÚCZ Ottó és Marc van der WOUDE.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2010. július 8-án.

            a Tanács részéről

            az elnök

         J. DE RUYT

      (1)  Az Európai Unió tagállamai kormányképviselőinek 2010. június 23-i határozata a Törvényszék bíráinak kinevezéséről (HL L 163., 2010.6.30., 41. o.).


title: Az Európai Parlament és a Tanács 1351/2013/EU határozata ( 2013. december 11. ) a Jordán Hásimita Királyságnak nyújtandó makroszintű pénzügyi támogatásról

text:
               18.12.2013

               HU

               Az Európai Unió Hivatalos Lapja

               L 341/4

         AZ EURÓPAI PARLAMENT ÉS A TANÁCS 1351/2013/EU HATÁROZATA
   (2013. december 11.)
   a Jordán Hásimita Királyságnak nyújtandó makroszintű pénzügyi támogatásról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében (1),
   mivel:

               (1)

               Az Unió és a Jordán Hásimita Királyság (a továbbiakban: Jordánia) közötti kapcsolatok az európai szomszédságpolitika keretén belül fejlődnek. Az egyrészről az Európai Közösségek és azok tagállamai, másrészről Jordánia közötti társulás létrehozásáról szóló Euro-Mediterrán megállapodás (2) (a továbbiakban: az EU–Jordánia társulási megállapodás) 2002. május 1-jén lépett hatályba. A kétoldalú politikai párbeszéd és gazdasági együttműködés az európai szomszédságpolitikai cselekvési tervek keretében fejlődött tovább, amelyek közül a legutóbbi a 2010–2015 közötti időszakra vonatkozik. 2010-ben az Unió „kiemelt státusú” partnerséget biztosított Jordániának; ez a két fél közötti széles területet felölelő együttműködéssel jár. 2013-ban az EU–Jordánia társulási megállapodás kiegészült a Jordánia uniós programokban való részvételét szabályozó általános elvekre vonatkozó, az Unió és Jordánia közötti keretmegállapodással, előmozdítva az Unió és Jordánia közötti együttműködést.

               (2)

               A jordán gazdaságot jelentős mértékben érintették a dél-mediterrán térségben 2010 vége óta lejátszódott, „arab tavasz” néven ismert eseményekhez kapcsolódó hazai események, és a régióban – mindenekelőtt a szomszédos Egyiptomban és Szíriában – tapasztalható, folytatódó politikai nyugtalanság. Különösen a Szíriából érkező, Jordániában menedéket kereső menekültek nagymérvű beáramlása érinti súlyosan Jordánia gazdaságát. A korábbinál jóval kedvezőtlenebb globális gazdasági környezetben az Egyiptomból érkező földgázszállítások ismétlődő zavarai, amelyek következtében Jordániának az Egyiptomból importált gáz helyett más, drágább tüzelőanyaggal kellett ellátnia villamos erőműveit, valamint a Szíriából érkező, Jordánia területén tartózkodó menekülteknek nyújtott humanitárius segítséghez szükséges jelentős pénzügyi erőforrások számottevően rontották a külső egyensúlyt és az államháztartás egyenlegét.

               (3)

               Az arab tavasz kezdete óta az Unió számos alkalommal kinyilvánította a jordán gazdasági és politikai reformfolyamat támogatása iránti elkötelezettségét. Ezt az elkötelezettséget 2012 decemberében, az Unió és Jordánia közötti Társulási Tanács 10. ülésének következtetéseiben is megerősítették.

               (4)

               Jordániát földrajzi helyzete a közel-keleti stabilitás és biztonság szempontjából stratégiai jelentőségű, ugyanakkor a külső sokkhatásokra politikai és gazdasági szempontból egyaránt különösen érzékeny országgá teszi. Ezért fontos Jordánia megfelelő támogatása, valamint az Unió és Jordánia közötti politikai és gazdasági párbeszéd előmozdítása.

               (5)

               Jordánia a politikai reformok útjára lépett, amely út egyik jelentős állomásaként a jordán parlament 2011 szeptemberében több mint 40 ponton módosította az alkotmányt. Ez fontos lépés a demokratikus rendszer teljes kiépítése felé. A jordániai reformfolyamat uniós politikai és gazdasági támogatása összhangban van az európai szomszédságpolitika keretében folytatott uniós dél-mediterrán politikával.

               (6)

               Az Európai Parlament és a Tanács együttes nyilatkozatával összhangban – amelyet az Európai Parlament és a Tanács 778/2013/EU határozatával (3) egyidőben fogadtak el – az uniós makroszintű pénzügyi támogatásnak feltétel nélküli és célhoz nem kötött fizetésimérleg-támogatás formájában nyújtott rendkívüli pénzügyi eszköznek kell lennie, amelynek célja a kedvezményezett fenntartható külső pénzügyi helyzetének helyreállítása, és egy olyan szakpolitikai program végrehajtását indokolt támogatnia, amely olyan erőteljes kiigazítási és strukturális reformintézkedéseket tartalmaz, amelyek célja a fizetési mérleg javítása, különösen a programidőszakon belül, és az Unióval kötött vonatkozó megállapodások és programok végrehajtásának megerősítése.

               (7)

               2012 augusztusában a jordán hatóságok és a Nemzetközi Valutaalap (IMF) 1 364 millió SDR (különleges lehívási jog) összegű hároméves, nem elővigyázatossági jellegű készenléti hitelmegállapodást (a továbbiakban: az IMF-program) írtak alá Jordánia gazdasági kiigazítási és reformprogramjának támogatása céljából. Az IMF-program célkitűzései összhangban vannak az uniós makroszintű pénzügyi támogatás céljával, vagyis azzal, hogy enyhítse a fizetési mérlegben rövidtávon fennálló nehézségeket, az erőteljes kiigazítási intézkedések végrehajtása pedig összhangban van az uniós makroszintű pénzügyi támogatás céljával.

               (8)

               Rendes együttműködési programja keretében az Unió 293 millió EUR összegű vissza nem térítendő támogatást nyújtott a jordán gazdasági és politikai reformfolyamat támogatása céljából a 2011–2013 közötti időszakra. Emellett Jordánia 2012-ben „A partnerség, a reformok és az inkluzív növekedés támogatása” elnevezésű program (SPRING) keretében 70 millió EUR támogatásban, a szíriai menekültek ellátásának céljából pedig 10 millió EUR humanitárius támogatásban részesült az Uniótól.

               (9)

               2012 decemberében a gazdasági helyzet és a kilátások romlására tekintettel Jordánia makroszintű pénzügyi támogatást kért az Uniótól.

               (10)

               Mivel Jordánia az európai szomszédságpolitikához tartozó ország, uniós makroszintű pénzügyi támogatásra jogosultnak tekintendő.

               (11)

               Tekintettel egyrészt arra, hogy Jordánia az általa végrehajtott erőteljes gazdasági stabilizációs és reformprogramok ellenére az IMF és más multilaterális intézmények által biztosított forrásokat beszámítva is jelentős külső finanszírozási réssel rendelkezik, másrészt arra, hogy Jordánia külső pénzügyi pozíciója sérülékeny a külső sokkhatásokkal szemben, aminek következtében megfelelő szintű devizatartalékokat kell fenntartani, a Jordániának nyújtandó uniós makroszintű pénzügyi támogatás (a továbbiakban: az uniós makroszintű pénzügyi támogatás) a jelenlegi rendkívüli körülmények között megfelelő válasznak tekinthető Jordánia azon kérésére, hogy az IMF-program mellett az Unió is támogassa a gazdasági stabilizációt. Az uniós makroszintű pénzügyi támogatás támogatná Jordánia gazdasági stabilizációját és szerkezetireform-programját, kiegészítve az IMF pénzügyi megállapodása keretében rendelkezésre bocsátott forrásokat.

               (12)

               Indokolt, hogy az uniós makroszintű pénzügyi támogatás célja Jordánia fenntartható külső finanszírozási helyzetének helyreállítása, és ezáltal gazdasági és társadalmi fejlődésének támogatása legyen.

               (13)

               Az uniós makroszintű pénzügyi támogatás összegének meghatározása Jordánia fennálló külső finanszírozási igényének teljes körű számszerű értékelésén alapul, és figyelembe veszi az ország azon képességét, hogy saját forrásokból finanszírozza magát és különösen a rendelkezésére álló nemzetközi tartalékokat. Az uniós makroszintű pénzügyi támogatásnak ki kell egészítenie az IMF és a Világbank programjait és forrásait. A támogatás összegének meghatározása figyelembe veszi a multilaterális támogatóktól várható pénzügyi hozzájárulást, az Unió és a más támogatók közti méltányos tehermegosztás biztosításának szükségességét, az Unió egyéb külső finanszírozási eszközeinek a Jordániában már előzetesen megtörtént alkalmazását és a teljes uniós szerepvállalás hozzáadott értékét is.

               (14)

               A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon a külső fellépés és az egyéb vonatkozó uniós politikák különféle területein kitűzött alapelvekkel, célokkal és meghozott intézkedésekkel.

               (15)

               Az uniós makroszintű pénzügyi támogatásnak elő kell segítenie a Jordániával szembeni uniós külpolitikát. A makroszintű pénzügyi támogatási műveletek során a Bizottság szolgálatainak és az Európai Külügyi Szolgálatnak mindvégig szorosan együtt kell működniük annak érdekében, hogy koordinálják az Unió külpolitikáját, és biztosítsák annak következetességét.

               (16)

               Az uniós makroszintű pénzügyi támogatásnak hozzá kell járulnia az Unióval közösen vallott értékekkel, többek között a demokráciával, a jogállamisággal, a felelősségteljes kormányzással, az emberi jogok tiszteletben tartásával, a fenntartható fejlődéssel és a szegénység visszaszorításával, valamint a nyitott, szabályokon alapuló és tisztességes kereskedelem elveivel összefüggésben Jordánia által tett kötelezettségvállalásokhoz.

               (17)

               Az uniós makroszintű pénzügyi támogatás nyújtásának előfeltétele kell, hogy legyen, hogy Jordánia tiszteletben tartsa a hatékony demokratikus mechanizmusokat, ezen belül a többpárti parlamentáris rendszert és a jogállamiságot, valamint garantálja az emberi jogok tiszteletben tartását. Emellett az uniós makroszintű pénzügyi támogatás sajátos céljainak fokozniuk kell a jordán államháztartás-igazgatási rendszerek hatékonyságát, átláthatóságát és elszámoltathatóságát, valamint elő kell segíteniük a fenntartható és inkluzív növekedés, a munkahelyteremtés és az államháztartási konszolidáció előmozdítását célzó szerkezeti reformokat. A Bizottságnak rendszeresen ellenőriznie kell az előfeltételek megvalósulását és ezen célkitűzések teljesítését is.

               (18)

               Az Unió uniós makroszintű pénzügyi támogatáshoz kapcsolódó pénzügyi érdekeinek hatékony védelme céljából Jordániának megfelelő intézkedéseket kell hoznia a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem vonatkozásában. Ezen túlmenően rendelkezni kell a Bizottság által végzendő ellenőrzésekről és a Számvevőszék által végzendő auditokról.

               (19)

               Az uniós makroszintű pénzügyi támogatás rendelkezésre bocsátása az Európai Parlament és a Tanács hatáskörének sérelme nélkül történik.

               (20)

               A makroszintű pénzügyi támogatáshoz szükséges összegeknek összhangban kell lenniük a többéves pénzügyi keretben megállapított költségvetési előirányzatokkal.

               (21)

               Az uniós makroszintű pénzügyi támogatást a Bizottságnak kell kezelnie. Annak biztosítására, hogy az Európai Parlament és a Tanács nyomon követhesse e határozat végrehajtását, a Bizottságnak rendszeresen tájékoztatnia kell e testületeket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.

               (22)

               Ezen határozat végrehajtása egységes feltételeinek biztosítása érdekében a Bizottságra végrehajtási hatásköröket kell ruházni. Ezeket a 182/2011/EU európai parlamenti és tanácsi rendeletnek (4) megfelelően kell gyakorolni.

               (23)

               Az uniós makroszintű pénzügyi támogatás egyetértési megállapodásban megállapított gazdaságpolitikai feltételektől függően adható meg. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg a jordán hatóságokkal. Az említett rendelet értelmében általában véve tanácsadó bizottsági eljárást kell alkalmazni a rendeletben meghatározottaktól eltérő esetekben. Figyelembe véve a 90 millió EUR összeghatárnál nagyobb mértékű támogatás potenciálisan jelentős hatásait, az említett értékhatár feletti műveletekre helyénvaló a vizsgálóbizottsági eljárást alkalmazni. Figyelemmel a Jordániának nyújtandó uniós makroszintű pénzügyi támogatás összegére, a vizsgálóbizottsági eljárást kell alkalmazni az egyetértési megállapodás elfogadására, valamint a támogatás csökkentésére, felfüggesztésére és megszüntetésére,

         ELFOGADTA EZT A HATÁROZATOT:
   1. cikk
   (1)   Jordánia gazdasági stabilizációjának és reformjainak támogatása céljából az Unió legfeljebb 180 millió EUR összegű makroszintű pénzügyi támogatást (a továbbiakban: uniós makroszintű pénzügyi támogatás) nyújt Jordániának. A támogatás hozzájárul Jordánia IMF-programban meghatározott, a fizetési mérleghez kapcsolódó finanszírozási szükségleteinek fedezéséhez.
   (2)   Az Unió az uniós makroszintű pénzügyi támogatás teljes összegét hitel formájában bocsátja Jordánia rendelkezésére. A Bizottság felhatalmazást kap arra, hogy a szükséges források biztosítása céljából az Unió nevében a tőkepiacokon vagy pénzügyi intézményektől hitelt vegyen fel, és a pénzt Jordániának továbbhitelezze. A hitel maximális futamideje 15 év.
   (3)   Az uniós makroszintű pénzügyi támogatás rendelkezésre bocsátását a Bizottság irányítja az IMF és Jordánia közötti megállapodásokban és egyetértési megállapodásokban foglaltakkal, valamint az EU–Jordánia társulási megállapodásban és az európai szomszédságpolitika keretében létrejött, 2010–2015-ös EU–Jordánia cselekvési tervben meghatározott gazdasági reformok alapelveivel és céljaival összeegyeztethető módon. A Bizottság rendszeresen tájékoztatja az Európai Parlamentet és a Tanácsot az uniós makroszintű pénzügyi támogatással kapcsolatos fejleményekről, ideértve annak folyósításait is, valamint kellő időben ezen intézmények rendelkezésére bocsátja a vonatkozó dokumentumokat.
   (4)   Az uniós makroszintű pénzügyi támogatás a 3. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre.
   (5)   Abban az esetben, ha Jordánia finanszírozási igénye az uniós makroszintű pénzügyi támogatás folyósításának időszakában jelentősen csökken a kezdeti előrejelzésekhez képest, a Bizottság a 7. cikk (2) bekezdésében említett vizsgálóbizottsági eljárás keretében csökkenti, felfüggeszti vagy megszünteti a támogatást.
   2. cikk
   Az uniós makroszintű pénzügyi támogatás nyújtásának előfeltétele, hogy Jordánia tiszteletben tartsa a demokratikus mechanizmusokat, többek között a többpárti parlamentáris rendszert és a jogállamiságot, valamint garantálja az emberi jogok tiszteletben tartását. A Bizottság az uniós makroszintű pénzügyi támogatás teljes életciklusa alatt nyomon követi ezen előfeltétel teljesülését. E cikket a 2010/427/EU tanácsi határozattal (5) összhangban kell alkalmazni.
   3. cikk
   (1)   A Bizottság az e határozat 7. cikkének (2) bekezdésében megállapított vizsgálóbizottsági eljárásnak megfelelően megállapodik a jordán hatóságokkal az uniós makroszintű pénzügyi támogatáshoz kapcsolódó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyeket egyetértési megállapodásba kell foglalni (a továbbiakban: az egyetértési megállapodás). Az egyetértési megállapodás az e feltételek teljesítésére vonatkozó időkeretet is tartalmazza. Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és egyetértési megállapodásokkal, köztük a Jordánia által az IMF támogatásával végrehajtott makrogazdasági kiigazítási és strukturálisreform-programokkal.
   (2)   Az említett feltételek különösen a jordániai államháztartás-irányítási rendszerek hatékonyságának, átláthatóságának és elszámoltathatóságának fokozását célozzák, egyebek mellett az uniós makroszintű pénzügyi támogatás felhasználásával összefüggésben. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló méltányos kereskedelem fejlesztése, valamint az Unió külpolitikájával összefüggő más prioritások terén elért előrelépést is. Az említett célkitűzések megvalósításában elért előrelépéseket a Bizottság rendszeresen nyomonköveti.
   (3)   Az uniós makroszintű pénzügyi támogatás részletes pénzügyi feltételeit a Bizottság és a jordán hatóságok között megkötendő hitelmegállapodásban kell meghatározni.
   (4)   A Bizottság rendszeres időközönként meggyőződik arról, hogy teljesülnek-e a 4. cikk (3) bekezdésében előírt feltételek, ideértve azt is, hogy Jordánia gazdaságpolitikája összhangban van-e az uniós makroszintű pénzügyi támogatás célkitűzéseivel. Ennek során a Bizottság szorosan együttműködik az IMF-fel és a Világbankkal, és szükség esetén az Európai Parlamenttel és a Tanáccsal.
   4. cikk
   (1)   A (3) bekezdésben meghatározott feltételektől függően a Bizottság az uniós makroszintű pénzügyi támogatást két hitelrészletben bocsátja rendelkezésre. Az egyes részletek nagyságát az egyetértési megállapodás határozza meg.
   (2)   Az uniós makroszintű pénzügyi támogatás összegeire szükség esetén a 480/2009/EK, Euratom tanácsi rendelettel (6) összhangban tartalékot kell képezni.
   (3)   A Bizottság az összes alábbi feltétel teljesítésétől függően dönt a részletek folyósításáról:

               a)

               a 2. cikkben foglalt előfeltétel;

               b)

               a nem elővigyázatossági jellegű IMF-hitelkeret által támogatott, erőteljes kiigazítási és strukturális reformintézkedéseket tartalmazó szakpolitikai program végrehajtása terén elért tartósan kielégítő eredmény; valamint

               c)

               az egyetértési megállapodásban meghatározott gazdaságpolitikai és pénzügyi feltételek megadott időkereten belüli teljesítése.

         A második részlet kifizetésére legkorábban három hónappal az első részlet rendelkezésre bocsátása után kerülhet sor.
   (4)   A (3) bekezdésben említett feltételek nem teljesülése esetén a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetben tájékoztatja az Európai Parlamentet és a Tanácsot a felfüggesztés vagy megszüntetés okairól.
   (5)   Az uniós makroszintű pénzügyi támogatást a Jordán Központi Banknak kell kifizetni. Az egyetértési megállapodásban meghatározandó előírásoktól függően – ideértve a fennmaradó költségvetési finanszírozási igény megerősítését is – az uniós pénzeszközöket a jordán pénzügyminisztérium mint végső kedvezményezett számára is át lehet utalni.
   5. cikk
   (1)   Az uniós makroszintű pénzügyi támogatáshoz kapcsolódó hitelfelvételi és hitelnyújtási műveleteket euróban, egyazon értéknap alkalmazásával kell végrehajtani, és az Unió ezek során nem lehet érintett a futamidők átalakításában, és nem lehet árfolyam- vagy kamatkockázatnak vagy más kereskedelmi kockázatnak kitenni.
   (2)   Amennyiben a körülmények megengedik, és Jordánia kérelmezi, a Bizottság megteheti a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést, és hogy ehhez a hitelfelvételi műveletek feltételei közé felvett megfelelő rendelkezés kapcsolódjon.
   (3)   Amennyiben a körülmények lehetővé teszik a hitel kamatlábának csökkentését, és Jordánia ezt kérelmezi, a Bizottság dönthet úgy, hogy részben vagy egészben refinanszírozza eredeti kölcsöneit, vagy átalakíthatja a vonatkozó pénzügyi feltételeket. A refinanszírozási vagy átstrukturálási műveleteket az (1) és a (4) bekezdésben megállapított feltételekkel összhangban kell elvégezni, és azok nem eredményezhetik az adott kölcsönök futamidejének meghosszabbítását vagy a refinanszírozás vagy az átstrukturálás napján fennálló tőkeösszeg növekedését.
   (4)   Az e határozat szerinti hitelfelvételi és hitelnyújtási műveletekhez kapcsolódó, az Unió részéről felmerülő összes költséget Jordánia viseli.
   (5)   A Bizottság tájékoztatja az Európai Parlamentet és a Tanácsot a (2) és (3) bekezdésben említett műveletek alakulásáról.
   6. cikk
   (1)   Az uniós makroszintű pénzügyi támogatás végrehajtása a 966/2012/EU, Euratom európai parlamenti és tanácsi rendelettel (7) és a Bizottság 1268/2012/EU felhatalmazáson alapuló rendeletével (8) összhangban történik.
   (2)   Az uniós makroszintű pénzügyi támogatás végrehajtása közvetlen irányítással történik.
   (3)   A jordán hatóságokkal kötendő egyetértési megállapodásnak és hitelmegállapodásnak rendelkeznie kell az alábbiakról:

               a)

               annak biztosítása, hogy Jordánia rendszeresen ellenőrizze az unió általános költségvetéséből nyújtott finanszírozás megfelelő felhasználását, megtegye a megfelelő intézkedéseket a szabálytalanságok és a csalások elkerüléséhez, és szükség esetén jogi lépéseket tegyen az e rendelet alapján nyújtott, jogellenesen felhasznált pénzeszközök visszafizettetése érdekében;

               b)

               az Unió pénzügyi érdekei védelmének biztosítása, különösen az uniós makroszintű pénzügyi támogatást érintő csalás, korrupció és egyéb szabálytalanságok megelőzését és az ellenük való küzdelmet illetően meghozandó egyedi intézkedések előírása, összhangban a 2988/95/EK, Euratom tanácsi rendelettel (9), a 2185/96/Euratom, EK tanácsi rendelettel (10), valamint a 883/2013/EU, Euratom európai parlamenti és tanácsi rendelettel (11);

               c)

               a Bizottságnak – az Európai Csalás Elleni Hivatalt is beleértve – vagy képviselőinek kifejezett felhatalmazása ellenőrzések, ezen belül helyszíni ellenőrzések és vizsgálatok lefolytatására;

               d)

               a Bizottság és a Számvevőszék kifejezett felhatalmazása arra, hogy az uniós makroszintű pénzügyi támogatás rendelkezésre állásának időtartama alatt és azt követően is ellenőrzéseket hajtsanak végre, ideértve dokumentumok ellenőrzését és helyszíni ellenőrzéseket, például működési értékeléseket;

               e)

               annak biztosítása, hogy amennyiben megállapítást nyer, hogy Jordánia az uniós makroszintű pénzügyi támogatás kezelésével kapcsolatban csalást vagy korrupciós cselekményt követ el, illetve olyan más jogellenes tevékenységet folytat, amely sérti az Unió pénzügyi érdekeit, az Uniónak jogában álljon a hitel lejárat előtti visszafizettetése.

         (4)   Az uniós makroszintű pénzügyi támogatás végrehajtása során a Bizottság – működési értékelés révén – felügyeli a támogatás szempontjából releváns jordán pénzügyi szabályok, igazgatási eljárások, valamint külső és belső ellenőrzési mechanizmusok megbízhatóságát, és a jóváhagyott időkeret Jordánia általi betartását.
   7. cikk
   (1)   A Bizottságot egy bizottság segíti. Ez a bizottság a 182/2011/EU rendelet értelmében vett bizottságnak minősül.
   (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.
   8. cikk
   (1)   A Bizottság minden év június 30-ig benyújtja az Európai Parlamentnek és a Tanácsnak az e határozat előző évi végrehajtásáról, illetve a végrehajtás értékeléséről szóló jelentést. A jelentés:

               a)

               megvizsgálja az uniós makroszintű pénzügyi támogatás végrehajtása terén elért előrelépést;

               b)

               értékeli Jordánia gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért előrelépést;

               c)

               megvilágítja az egyetértési megállapodásban meghatározott gazdaságpolitikai feltételek, Jordánia aktuális gazdasági és költségvetési eredményei, valamint a Bizottságnak az uniós makroszintű pénzügyi támogatás részleteinek felszabadítására vonatkozó határozatai közötti összefüggést.

         (2)   Az 1. cikk (4) bekezdésében említett rendelkezésre állási időszak lejárta után legkésőbb két évvel a Bizottság utólagos értékelő jelentést nyújt be az Európai Parlamentnek és a Tanácsnak, értékelve a lezárt makroszintű pénzügyi támogatási műveletek eredményeit és hatékonyságát, valamint azt, hogy ezek milyen mértékben járultak hozzá a támogatás céljainak megvalósításához.
   9. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2013. december 11-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         V. LEŠKEVIČIUS

      (1)  Az Európai Parlament 2013. november 20-i álláspontja (a Hivatalos Lapban még nem tették közzé) és a Tanács 2013. december 5-i határozata.

      (2)  Euro-Mediterrán megállapodás egyrészről az Európai Közösségek és azok tagállamai és másrészről a Jordán Hásimita Királyság közötti társulás létrehozásáról (HL L 129., 2002.5.15., 3. o.).

      (3)  Az Európai Parlament és a Tanács 778/2013/EU határozata (2013. augusztus 12.) a Grúziának nyújtandó további makroszintű pénzügyi támogatásról (HL L 218., 2013.8.14., 15. o.).

      (4)  Az Európai Parlament és a Tanács 2011. február 16-i 182/2011/EU rendelete a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

      (5)  A Tanács 2010. július 26-i 2010/427/EU határozata az Európai Külügyi Szolgálat szervezetének és működésének megállapításáról (HL L 201., 2010.8.3., 30. o.).

      (6)  A Tanács 2009. május 25-i 480/2009/EK, Euratom rendelete a külső fellépésekre vonatkozó garanciaalap létrehozásáról (HL L 145., 2009.6.10., 10. o.).

      (7)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és a 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.)

      (8)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      (9)  A Tanács 1995. december 18-i 2988/95/EK, Euratom rendelete az Európai Közösségek pénzügyi érdekeinek védelméről (HL L 312., 1995.12.23., 1. o.).

      (10)  A Tanács 1996. november 11-i 2185/96/Euratom, EK rendelete az Európai Közösségek pénzügyi érdekeinek a csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).

      (11)  Az Európai Parlament és a Tanács 2013. szeptember 11-i 883/2013/EU, Euratom rendelete az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).


title: A Tanács határozata (2003. július 15.) az Európai Központi Bank tőkejegyzési kulcsának módosításához alkalmazandó statisztikai adatokról

text:
Fontos jogi nyilatkozat

|

32003D0517

Hivatalos Lap L 181 , 19/07/2003 o. 0043 - 0044

		A Tanács határozata(2003. július 15.)az Európai Központi Bank tőkejegyzési kulcsának módosításához alkalmazandó statisztikai adatokról(2003/517/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 107. cikkének (6) bekezdésére, valamint a Központi Bankok Európai Rendszere (KBER) és az Európai Központi Bank (EKB) alapokmányáról (a továbbiakban: "Alapokmány") szóló jegyzőkönyv 29.2. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel az Európai Központi Bank véleményére [3],mivel:(1) A 98/382/EK határozat [4] értelmében a Tanács szabályokat fogadott el az EKB kezdeti tőkejegyzési kulcsa meghatározására használt statisztikai adatokra vonatkozóan.(2) Az Alapokmány 29.3 cikke szerint az EKB tőkejegyzési kulcsában a nemzeti központi bankok súlyozását ötévente ki kell igazítani.(3) Amikor egy vagy több ország az Európai Unió tagállamává válik, nemzeti központi bankjaik a Központi Bankok Európai Rendszerének (KBER) tagjaivá, és egyben az EKB tőkéjének jegyzőivé válnak. Az EKB tőkejegyzési kulcsában a nemzeti központi bankok súlyozását ennek megfelelően ki kell igazítani.(4) Szükséges szabályokat megállapítani azon statisztikai adatok szolgáltatására vonatkozóan, amelyeket az EKB tőkejegyzési kulcsában a nemzeti központi bankok súlyozásának kiigazításához kell használni.(5) Meg kell határozni az EKB tőkejegyzési kulcsában a nemzeti központi bankok súlyozásának kiszámításához használt adatok jellegét és forrásait, illetve az erre szolgáló módszert.(6) A Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelet [5] módszereket állapít meg a közös szabványok fogalommeghatározások, osztályozások és könyvelési szabályok tekintetében, amelyek a Közösség céljaira használt, összehasonlítható alapú elszámolások és táblázatok összeállításához szolgálnak, továbbá programot határoz meg az említett rendelet alapján közösségi célokra összeállított elszámolások és táblázatok meghatározott időpontokban történő továbbítására. Az említett rendelet figyelembe veszi a statisztikai módszerekben alkalmazott legújabb szabványokat és vívmányokat, ezért e határozat alkalmazásakor az abban foglalt meghatározásokat kell használni.(7) Mivel az EKB tőkejegyzési kulcsa határozza meg az egyes nemzeti központi bankok részesedését az EKB tőkéjéből illetve a külső tartalékok összevonásából, szavazataik súlyozását az EKB Kormányzótanácsának valamennyi, súlyozott szavazatokkal meghozandó határozata esetén (az Alapokmány 10.3. cikkével összhangban), valamint a KBER monetáris jövedelmének elosztását, fontos, hogy e kulcsban a súlyozás kiszámítása pontosan történjen. A Bizottságnak ezért konzultálnia kell a megfelelő bizottságokkal a népességgel és a folyó piaci áron számított bruttó hazai termékre vonatkozó adatokról,A KÖVETKEZŐKÉPPEN HATÁROZOTT:1. cikkTárgyAz Európai Központi Bank (EKB) tőkejegyzési kulcsában a nemzeti központi bankok súlyozásának kiigazításához használt statisztikai adatokat a Bizottság az e határozatban megállapított szabályokkal összhangban szolgáltatja.2. cikkNépesség(1) "Népesség": a 2223/96/EK rendeletben meghatározott teljes népesség, az adott év átlagában és a legközelebbi ezer főre kerekítve.(2) A nemzeti központi bankoknak az Alapokmány 29.3. cikkével összhangban kiosztott súlyozás kiigazításához a kulcs kiigazítását megelőző évtől számított utolsó előtti évre vonatkozó népességi adatokat kell figyelembe venni.3. cikkFolyó piaci áron számított bruttó hazai termék(1) "Piaci áron számított bruttó hazai termék": a 2223/96/EK rendeletben meghatározott bruttó hazai termék folyó piaci árakon számítva, egy naptári évre, a nemzeti pénznemben a lehető legpontosabban kifejezve annak érdekében, hogy a kívánt pontossággal lehessen kiszámítani a részesedéseket.(2) A nemzeti központi bankoknak az Alapokmány 29.3. cikkével összhangban kiosztott súlyozás kiigazításához a kulcs kiigazítását megelőző évtől számított utolsó előtti évet megelőző öt évre vonatkozó folyó piaci áron számított bruttó hazai terméket kell figyelembe venni.4. cikkÁrfolyamok(1) A folyó piaci áron számított bruttó hazai termék átváltásához használt éves árfolyam a naptári év összes munkanapjának érvényes napi árfolyamának számtani közepe.(2) 1999. előtt a napi árfolyamok a Bizottság által összeállított ecu referencia-árfolyamok. 1999. után a napi árfolyamok az EKB által összeállított euró referencia-árfolyamok.5. cikkSzámítás és pontosság(1) A tagállam közösségi népességből való részesedésének megállapításához a tagállamok népessége összegéből való részesedést kell figyelembe venni, százalékban kifejezve.(2) A tagállam folyó piaci áron számított GDP-ből való részesedésének megállapításához a tagállamok folyó piaci áron számított GDP-jének ötéves összegéből való részesedést kell figyelembe venni, százalékban kifejezve.(3) Az EKB tőkejegyzési kulcsában a nemzeti központi bankok súlyozásának megállapításához az érintett tagállamnak a Közösség népességéből és a folyó piaci áron számított GDP-jéből való részesedésének számtani közepét kell figyelembe venni.(4) A számítási folyamat különféle lépései során a pontosság érdekében megfelelő számú tizedesjegyet kell megadni. Az EKB tőkejegyzési kulcsában a nemzeti központi bankok súlyozását négy tizedesjegy pontossággal kell megadni.6. cikkA bizottságok tájékoztatásaA népességre vonatkozó adatok tekintetében a Bizottság tájékoztatja az Európai Közösségek statisztikai programbizottságának létrehozásáról szóló, 1989. június 19-i 89/382/EGK, Euratom tanácsi határozat [6] 1. cikkével létrehozott statisztikai programbizottságot.A folyó piaci áron számított GDP-re vonatkozó adatok tekintetében a Bizottság tájékoztatja a bruttó nemzeti termék piaci árakon történő összeállításának összehangolásáról szóló, 1989. február 13-i 89/130/EGK Euratom tanácsi határozat [7] 6. cikkével létrehozott bizottságot.7. cikkÚj tagállamokAmikor egy vagy több ország az Európai Unió tagállamává válik, és nemzeti központi bankjaik a Központi Bankok Európai Rendszerének (KBER) tagjaivá válnak, a népességre és a folyó piaci áron számított bruttó hazai termékre vonatkozó statisztikai adatok referencia időszaka megegyezik az Alapokmány 29.1. és 29.3. cikkében meghatározott utolsó ötéves kiigazításhoz használt időszakkal.8. cikkAdatszolgáltatásA népességre, a folyó piaci áron számított bruttó hazai termékre és az e határozatban említett éves árfolyamokra vonatkozó adatokat a Bizottság minden tagállam vonatkozásában külön bocsátja az EKB rendelkezésére, legkésőbb két hónappal azelőtt, hogy az EKB tőkejegyzési kulcsában a nemzeti központi bankok súlyozásának kiigazítása hatályba lép.Kelt Brüsszelben, 2003. július 15-én.a Tanács részérőlaz elnökG. Tremonti[1] 2003. március 14-i javaslat (a Hivatalos Lapban még nem tették közzé).[2] 2003. július 3-i vélemény (a Hivatalos Lapban még nem tették közzé).[3] HL C 102., 2003.4.29., 11. o.[4] HL L 171., 1998.6.17., 33. o.[5] HL L 310., 1996.11.30., 1. o. A legutóbb az Európai Parlament és a Tanács 359/2002/EK rendeletével (HL L 58., 2002.2.28., 1. o.) módosított rendelet.[6] HL L 181., 1989.6.28., 47. o.[7] HL L 49., 1989.2.21., 26. o.--------------------------------------------------


title: 2010/515/EU: Az Európai Parlament határozata ( 2010. május 5. ) az Európai Újjáépítési Ügynökség 2008-as pénzügyi évre vonatkozó elszámolásának lezárásáról

text:
               25.9.2010

               HU

               Az Európai Unió Hivatalos Lapja

               L 252/135

         AZ EURÓPAI PARLAMENT HATÁROZATA
   (2010. május 5.)
   az Európai Újjáépítési Ügynökség 2008-as pénzügyi évre vonatkozó elszámolásának lezárásáról
   (2010/515/EU)
   AZ EURÓPAI PARLAMENT,
   tekintettel az Európai Újjáépítési Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Újjáépítési Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Újjáépítési Ügynökségről szóló, 2000. december 5-i 2667/2000/EK tanácsi rendeletre (3) és különösen annak 8. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0072/2010),

               1.

               jóváhagyja az Európai Újjáépítési Ügynökség 2008-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Újjáépítési Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 43. o.

      (2)  HL L 248., 2002.9.16., 1. o.

      (3)  HL L 306., 2000.12.7., 7. o.

      (4)  HL L 357., 2002.12.31., 72. o.